Coronavirus în lume LIVE  4 august | Rusia vrea să lanseze vaccinul anti-coronavirus luna viitoare.
Numărul cazurilor de Covid-19 în întreaga lume a depășit 18 milioane, potrivit unei statistici a Univeristății Johns Hopkins. O persoană moare la fiecare 7 minute de coronavirus în Iran, a relatat televiziunea națională de stat. OMS este încântată de stadiul dezvoltării vaccinurilor în acest moment, însă avertizează că există posibilitatea ca un antidot eficient să nu existe niciodată. Donald Trump a respins impunerea carantinei la nivel național în Statele Unite ale Americii. Guvernul de la Moscova plănuiește să înceapă producția în masă a unui vaccin împotriva coronavirusului luna viitoare.
Șeful Organizației Mondiale a Sănătății spune că este mulțumit de stadiul dezvoltării vaccinurilor în acest moment și de modul în care specialiștii caută metode pentru a-i trata pe cei cu forme severe de Covid-19.Totuși, acesta avertiează că un vaccin eficient ar putea sa nu existe niciodată."Un număr de vaccinuri sunt în stadii de testare și sperăm ca acestea să fie eficiente în tratarea bolii. Totuși, nu există un glonț de argint în acest moment și e posibil să nu existe niciodată", a spus Tedrom Adhanom Ghebreyesus.Liderul OMS a oferit, din nou, instrucțiuni de bază pentru stoparea răspândirii virusului."Testarea, izolarea și tratarea pacienților, urmărirea cazurilor și carantinarea contacților. Asta trebuie să faceți", a explicat acesta.Donald Trump a respins impunerea carantinei la nivel național în Statele Unite ale AmericiiPreședintele Donald Trump a respins carantina la nivel național pe teritoriul SUA pentru a menține răspândirea coronavirusului sub control. Mesajul a venit într-o conferință de presă ce a avut loc la Casa Albă."Este importat pentru toți americanii să înțeleagă că o carantină permanentă nu este o metodă viabilă pentru a produce rezultatele pe care le dorim", a spus Trump, care susține că astfel de măsuri aduc mai mult rău decât bine.Totodată, liderul de la Casa Albă spune că țara sa a luptat "foarte bine" împotriva virusului.Statele Unite au înregistrat 4.7 milioane de cazuri de Covid-19 și aproximativ 160.000 de decese.Rusia vrea să lanseze vaccinul luna viitoareGuvernul de la Moscova plănuiește să lanseze producția în masă a vaccinului pentru coronavirus în luna septembrie. De asemenea, autoritățile ruse vor să producă câteva milioane de doze pe lună începând cu anul viitor."Aproape sigur contăm pe startul producției în masă în septembrie", a declarat Denis Manturov, membru al guvernului.Rusia are în dezvoltare mai multe prototipuri pentru noul vaccin.Peste 18 milioane de cazuri confirmate de Covid-19 în întreaga lumePotrivit Univeristății Johns Hopkins, peste 18 milioane de cazuri de Covid-19 au fost înregistrate în întreaga lume de la debutul pandemiei. Numărul deceselor se apropie de 700.000, cele mai afectate țări fiind, în ordine, Statele Unite, Brazilia, India, Rusia și Africa de Sud.În Iran, o persoană moare la fiecare 7 minute din cauza coronavirusuluiPotrivit televiziunii de stat, în Iran, o persoană își pierde viața din cauza Covid-19 la fiecare 7 minute. În ultimele 24 de ore, autoritățile de la Teheran au raportat 215 de noi decese, bilanțul total al acestora urcând la 17.405.Numărul cazurilor de Covid-19 din Iran se ridică la 312.035, iar bilanțul celor vindecați este de 270.228.Noua Zeelandă are 0 cazuri noi de coronavirusNoua Zeelandă nu a mai raportat niciun caz nou în ultimele 24 de ore. La nivel național există 22 de cazuri active, toate în izolare și sub coontrol.Totuși, autoritățile rămân precuate și spune că doar un singur caz în afara centrelor de carantină ar putea duce la o explozie a infectărilor, iar oamenii trebuie să fie vigilenți.China a raportat 36 de cazuri noiChina a înregistrat 36 de noi cazuri de Covid-19, dintre care 6 importate. 28 dintre acestea sunt în regiunea de vest Xinjiang, iar două în est, în Liaoning.În ceea ce privește cazurile importate, acestea se găsesc în Guangdong, Shanghai și Sichuan.